ISSF 50 meter pistol

50 m pistol (tidligere kalt Fripistol) er en av skyteøvelsene i ISSF. Det er den mest rendyrkede presisjonsøvelsen blant pistoløvelsene, og er en av de eldste øvelsene innen skyting. Den går helt tilbake til slutten av 1800-tallet, og reglene har forandret seg lite siden 1930-årene.

Pistolen som brukes må være i kaliber .22, og kan bare lades med ett skudd av gangen. Den kan bare holdes med en hånd, og kan ikke være i kontakt med noen annen del av skytterens kropp. Bortsett fra det, er det praktisk talt ingen regler for våpenet, noe som forklarer det gamle navnet på øvelsen. Avtrekksvekten kan være så lav som skytteren ønsker, utformingen på grepet er fri og det er ingen restriksjoner på størrelse eller vekt. Presisjonspistoler med lange løp, grep formet etter skytterens hånd, svært lett avtrekk osv. blir ofte kalt fripistoler.

Skyteprogrammet er 60 skudd innen en maksimaltid på to timer. Skiva er like stor som for 25 m standardpistol, og med dobbelt så lang avstand forklarer det de lavere resultatene. 570 av 600 poeng er et resultat i verdensklasse. Den gjeldende verdensrekorden ble satt allerede i Sommer-OL 1980 i Moskva av Sovjetunionens egen Alexander Melentiev.

De fleste skyttere som utmerker seg i 50 m pistol konkurrerer på samme nivå i 10 m luftpistol, som er en lignende presisjonsøvelse.

Gjeldende verdensrekorder

Olympiske og verdensmestre siden 1947

Eksterne lenker
 OL-resultater i øvelsen  på sports-reference.com

Pistolskyting